ASEFA ราคาหุ้นปรับลงตามภาวะตลาดฯชี้พื้นฐานเด่นคาด 4Q/58 กำไรดีต่อเนื่อง
ASEFA ราคาหุ้นปรับลงตามภาวะตลาดฯ หลุดแนวรับ Trend line ที่ 5.2 บาท สำหรับนักลงทุนที่ขาย ตัดขาดทุน / ล๊อกกำไรไปแล้ว แนะนำเป็นโอกาส “ซื้อ” ที่แนวรับ ±5 บาทพื้นฐานเด่นคาดไตรมาส 4/58 กำไรยังดีต่อเนื่อง และจะเป็นขาขึ้นไปอีก 2 – 3 ปีเป็นอย่างน้อย ตามการลงทุนภาครัฐฯ แนะซื้อเป้าพื้นฐาน 7 บาท
14 ธ.ค. 2558

บล.เคจีไอ ระบุในบทวิเคราะห์ (14 ธ.ค.) ว่า บริษัท อาซีฟา จำกัด (มหาชน) หรือ ASEFA ราคาหุ้นปรับลงตามภาวะตลาดฯ หลุดแนวรับ Trend line ที่ 5.2 บาท สำหรับนักลงทุนที่ขายตัดขาดทุน / ล๊อกกำไรไปแล้ว แนะนำเป็นโอกาส“ซื้อ” ที่แนวรับ ±5 บาท
อีกทั้งพื้นฐานเด่นคาดไตรมาส 4/58 กำไรยังดีต่อเนื่อง และจะเป็นขาขึ้นไปอีก 2 – 3 ปีเป็นอย่างน้อย ตามการลงทุนภาครัฐฯ (ASEFA รอส่งงานระบบรถไฟฟ้าสายสีเขียวและสีน้ำเงินมูลค่าราว &gt;200 ล้านบาท) และการขยายตัวของธุรกิจโทรคมนาคม (4G, Datacenter) โดย ASEFA มีการขยายกำลังการผลิต +50% ไตรมาส 1/59 รองรับ Mega trend ของอุตสาหกรรมฯ
นอกจากนี้ในเชิง Valuation ประเมินกำไรโตเฉลี่ย 18% CAGR ตอนนี้ PE 12 เท่า และคิดเป็น PEG &lt; 0.7 เท่า (PEG ต่ำกว่า 1 เท่าถือเป็นหุ้นถูก) แนะซื้อเป้าพื้นฐาน 7 บาท